Imos+ao+rocódromo

** Que é un rocódromo? ** Un rocódromo é unha instalación preparada especificamente para a práctica da escalada, con obxecto de evitar desprazarse á montaña. Está equipado con presas e seguros e a súa forma e tamaño poden ser libres ou estar condicionados polo edificio onde se atopa. En Europa a norma que regula a construción de rocódromos é a UNE EN 12572, de obrigado cumprimento en toda a UE. ** Como poden ser os rocódromos? ** Poden ser de estrutura metálica e cuberta de fibra. Son os que mellor imitan a rocha natural. As presas poden cambiarse de sitio mediante parafusos. A cuberta de fibra (chamada panel) adoita ser de fibra de vidro e está tratada cunha pintura especialmente áspera para mellorar o agarre. Os rocódromos máis importantes do mundo están fabricados neste material, entre eles poderíase destacar o que acolle cada ano a prestixiosa competición de Arco (Italia). Ou ben poden ser de estrutura metálica e madeira. Trátase da versión máis popular, a madeira é normalmente laminada e desaconséllase o uso de paneis de madeiras de aglomerado, DM... pola súa baixa resistencia. En ocasións a madeira trátase con resinas e áridos para dar unha textura máis adherente. Esta opción é recomendable para instalacións de interior, dado que si se sitúa no exterior exposta á chuvia, sol, etc, o seu deterioro vaise acelerando. ** Cales son as principais partes dun rocódromo? ** - Presas. Obxectos de diferentes tamaños, formas e cores, que simulan os agarres que se poden atopar nunha parede de montaña. Fíxanse ás pranchas do rocódromo con parafusos allen usualmente de medidas 8 ou superior e ademais pódese variar a súa posición á vontade, o que fai que cambie a súa forma de uso e que unha mesma presa ofreza infinidade de posibilidades de dificultade. Os materiais de fabricación poden ser desde resinas de poliuretano ou epóxicas, cementos compactos como sikadur 31, fibra de vidro ou incluso madeiras ou pedras talladas. - Seguros. Trátase de plaquetas de aceiro inoxidable que na maioría dos casos ánclanse mediante un parafuso na propia estrutura do rocódromo. A posición dos seguros seguirá o disposto na norma europea. - Reunións. As vías adoitan dispoñer ao final de cada unha dun aseguramento, formado usualmente por unha argolla e un mosquetón soldado de aceiro con peche de arame. ** Os rocódromos de competición. ** Si ben nos inicios da escalada deportiva as competicións celebrábanse en paredes naturais, pronto trasladouse de marco ás mesmas e hoxe tódalas competicións oficiais do calendario español e internacional celébranse en rocódromos. En España celébranse non menos de 5 probas anuais, número que aumenta se España acolle algunha proba internacional, e conta cun calendario estable desde 1994, ano en que a Federación Española de Deportes de Montaña firmou un acordo coa empresa española Top30. Os parámetros que rexen como debe ser un rocódromo de competición veñen determinados pola IFSC (International Federation Sport Climbing) no caso das probas internacionais e pola FEDME (Federación Española de Deportes de Montaña y Escalada). ** A que rocódromo imos e como é? ** Imos ao rocódromo que está instalado na Polideportiva de Bastiagueiro. É un rocódromo de estrutura metálica e de madeira. ** Material para escalada en rocódromo. ** 1 Arnés 2 Casco 3 Corda 4 Minipolea 5 Puño bloqueador 6 Pé de gato ** Para saber máis: ** Federación Galega Montañismo:[] Federación Española de Deportes de Montaña y Escalada: [|www.fedme.es] International Federation Sport Climbing: [] Vídeo. Como escalar en rocódromo: media type="custom" key="15471834"
 * Imos ao rocódromo. **
 * Fonte:A Galipedia, a Wikipedia en galego.**